Die Springbokke speel aanstaande naweek in hul eerste internasionale kragmeting van die jaar teen Wallis in Amerika. Die Bokke sal in Junie ook in drie toetse teen Engeland te staan kom. Rassie Erasmus sal môreaand sy Bokgroep vir die vier wedstryde bekend maak.
Sewe wedstryde word die naweek afgehandel.
09:35 Crusaders teen Hurricanes
11:45 Rebels teen Sunwolves
21:40 Jaguares teen Sharks
09:35 Chiefs teen Waratahs
11:45 Reds teen Highlanders
15:05 Bulls teen Brumbies
17:15 Stormers teen Lions
Die Blitsbokke speel aanstaande naweek in die negende toernooi van die Wêreldreeks in Londen. Die gereelde kaptein, Philip Snyman, asook Seabelo Senatla is terug in die span. Branco du Preez, Justin Geduld en Ruhan Nel is ook weer in die span opgeneem.
Die Afrika-toernooi vir vroue word môre en Sondag in Botswana gespeel. Tien spanne sal in aksie wees.
Die Wêreld-o.20-kampioenskap begin volgende week. Die Junior Bokke is in groep C ingedeel, saam met Frankryk, Georgië en Ierland.
Die Scarlets en Leinster pak mekaar môre in die eindstryd van die Pro14-kompetisie in Die wedstryd se afskop is om 19:00.
Die Franse Ope begin komende Sondag in Parys.
In die mansenkelspel sal alle oë op Rafael Nadal wees. Nadal is weer nommer een in die wêreld en ook eerste gekeur vir die toernooi. Suid-Afrika se Kevin Anderson is sesde gekeur.
In die vroue-enkelspel is daar ses vroue wat 'n kans staan om die voorste plek op die wêreldranglys in te neem ná afloop van die toernooi in Parys. Indien die huidige topspeler in die wêreld, Simona Halep, die halfeind haal, sal sy steeds die eerste plek beklee.
Die derde Diamantliga-byeenkoms word die naweek in die VSA aangebied. By die vorige twee byeenkomste is twee nuwe Suid-Afrikaanse rekords opgestel.
Die sesde wedren in vanjaar se Formule Een-reeks word Sondag gejaag. Die Monaco Grand Prix begin Sondag skuins ná 15:00. Lewis Hamilton (Mercedes) sal poog om sy voorsprong oor Sebastian Vettel (Ferrari) verder te vergroot.
In Amerika is die eerste ronde van die Fort Worth Uitnodigingstoernooi in Texas voltooi.
Tyrone Van Aswegen -3
In Europa is die eerste ronde van die PGA Kampioenskap op Wentworth afgehandel en twee Suid-Afrikaners is goed geplaas.
Lucas Bjerregaard -7
Darren Fichardt -6
Dean Burmester -6
Sam Horsfield -5
Richard Bland -5
Die Brutal Fruit Premierliga word die naweek voortgesit. Vandag word daar twee wedstryde gespeel. Môre sal nog vyf afgehandel word en Sondag 'n verdere drie wedstryde.
In die Indiese Premierliga word die tweede uitklopwedstryd vandag gespeel.
Die Kolkata Knight Riders kom te staan teen die Sunrisers Hyderabad.
Ná dag een van die eerste toets tussen Engeland en Pakistan op Lords in Londen is Pakistan in 'n goeie posisie.